Erkki Itkonen

Erkki Itkonen (født 26. april 1913, død 28. mai 1992) var professor i finsk-ugrisk språkforskning ved Helsingfors universitet fra 1956, og en av 1900-tallets mest sentrale, og sannsynligvis den meste produktive utforskeren av samisk. 

Han tok doktorgraden i 1939 på en avhandling om vokalismen i de østsamiske språkene, på et materiale som han hadde samlet inn på granskningsreise til Enare. Den andre delen av dette arbeidet, som tok for seg kvantitet i østsamisk, kom i 1946. 

Som fennougrist var Itkonen mest opptatt av vokalhistorie, mellom annet presenterte ham nye teorier for vokalhistorien til marisk, mordvinsk og samisk. 

Itkonen arbeidet også som leksikograf, blant annet som redaktør av de to sentrale finske etymologiske ordbøkene, Suomen kielen etymologinen sanakirja 2-6 og Suomen sanojen alkuperä 1-2, men innenfor samisk var det største verket Inarilappisches Wörterbuch 1-4 (1957-1991).

Itkonen var redaktør i bladet Sápmelaš fra 1934 til 1966.

Bibliografi (utvalg) 
 Der Ostlappische Vokalismus vom qualitativen Standpunkt aus mit besonderer Berücksichtigung des Inari- und Skoltlappischen (1939)
 Struktur und Entwicklung der ostlappischen Quantitätssysteme (1946)
 Lappische chrestomathie (1960)
 Suomalais-ugrilaisen kielen- ja historiantutkimuksen alalta (1961)
 Kieli ja sen tutkimus (1968)
 Suomen kielen etymologinen sanakirja II-III (med Yrjö Henrik Toivonen og Aulis Joki)
 ''Inarilappisches Wörterbuch I-IV (1986-1991) (med Leet Laitinen)

Referanser 

Finske lingvister
Samisk språkhistorie